ประกาศสำนักงานตำรวจแห่งชาติประกาศสำนักงานตำรวจแห่งชาติเรื่องจัดตั้งสถานีตำรวจภูธรและเปลี่ยนแปลงชื่อสถานีตำรวจภูธรในเขตพื้นที่ตำรวจภูธรจังหวัดนครสวรรค์ และจัดตั้งสถานีตำรวจภูธรในเขตพื้นที่ตำรวจภูธรจังหวัดสงขลา ตามที่ได้มีพระราชกฤษฎีกาแบ่งส่วนราชการสำนักงานตำรวจแห่งชาติพ.ศ. ๒๕๔๘ กฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติ พ.ศ. ๒๕๔๘และประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจความรับผิดชอบหรือเขตพื้นที่การปกครองของส่วนราชการในสังกัดกองบัญชาการตำรวจนครบาลและตำรวจภูธรภาค๑ ถึง ๙ ฉบับลงวันที่ ๑๐ กันยายน พ.ศ. ๒๕๕๐ และฉบับที่ ๒ ลงวันที่ ๒๐ ตุลาคม พ.ศ.๒๕๕๐ ซึ่งมีผลบังคับใช้ตั้งแต่วันที่ ๒๖ ตุลาคม พ.ศ. ๒๕๕๐ได้กำหนดเขตอำนาจความรับผิดชอบหรือเขตพื้นที่การปกครองให้กับตำรวจภูธรจังหวัดนครสวรรค์และตำรวจภูธรจังหวัดสงขลานั้นเนื่องจากปัจจุบันพื้นที่อำเภอเมืองนครสวรรค์จังหวัดนครสวรรค์มีการขยายตัวทางด้านเศรษฐกิจไปสู่พื้นที่รอบนอกเขตเทศบาลนครนครสวรรค์และมีการขยายตัวของชุมชนในพื้นที่อย่างรวดเร็วทั้งในด้านการก่อสร้างอุทยานแสดงพันธุ์สัตว์น้ำจืด การก่อสร้างอุทยานพระพุทธศาสนาจังหวัดนครสวรรค์การก่อสร้างอาคารพาณิชย์ อาคารที่พักอาศัยจึงทำให้เกิดการเคลื่อนย้ายประชากรและแรงงานจากพื้นที่อื่นเข้ามาอาศัยอยู่และประกอบอาชีพในพื้นที่เป็นจำนวนมากก่อให้เกิดปัญหาอาชญากรรมและการจราจรเพิ่มสูงขึ้นประกอบกับเส้นทางคมนาคมภายในพื้นที่มีแม่น้ำปิงและแม่นํ้าน่านขวางกั้นการสัญจรต้องใช้สะพานเดชาติวงศ์จึงทำให้ประชาชนในพื้นที่เกิดความไม่สะดวกในการเดินทางหรือติดต่อราชการกับสถานีตำรวจภูธรเมืองนครสวรรค์สำหรับอำเภอหาดใหญ่จังหวัดสงขลา มีการขยายตัวของชุมชนในพื้นที่อย่างรวดเร็ว ทั้งในด้านเศรษฐกิจการท่องเที่ยวโรงงานอุตสาหกรรม โรงแรม หมู่บ้านจัดสรรจึงทำให้เกิดการเคลื่อนย้ายแรงงานและประชากรจากพื้นที่อื่นเข้ามาอาศัยและประกอบอาชีพในพื้นที่เป็นจำนวนมากก่อให้เกิดปัญหาอาชญากรรม การจราจร การเข้าเมืองโดยผิดกฎหมายเพิ่มสูงขึ้นจากข้อเท็จจริงข้างต้นเป็นเหตุให้สถานีตำรวจที่มีอยู่ในพื้นที่ทั้ง๒ จังหวัด ไม่สามารถให้บริการแก่ประชาชนได้อย่างทั่วถึงประชาชนเกิดความสับสนและไม่ได้รับความสะดวกในการติดต่อราชการ ดังนั้นเพื่อเป็นการเพิ่มประสิทธิภาพในการรักษาความสงบเรียบร้อยความปลอดภัยในชีวิตและทรัพย์สิน ตลอดจนเพื่อให้เกิดประโยชน์สูงสุดต่อประชาชนในพื้นที่ที่จะได้รับการบริการจากเจ้าหน้าที่ตำรวจได้อย่างทั่วถึงจึงมีความจำเป็นจะต้องจัดตั้งสถานีตำรวจภูธรและเปลี่ยนแปลงชื่อสถานีตำรวจให้เกิดความเหมาะสมในเขตพื้นที่จังหวัดนครสวรรค์รวมทั้งจัดตั้งสถานีตำรวจภูธรเพิ่มขึ้นในเขตพื้นที่ตำรวจภูธรจังหวัดสงขลานอกจากนี้สถานีตำรวจภูธรปากน้ำโพในสังกัดตำรวจภูธรจังหวัดนครสวรรค์ ปัจจุบันตั้งอยู่ที่ตำบลปากน้ำโพอำเภอเมืองนครสวรรค์เขตพื้นที่รับผิดชอบของสถานีตำรวจภูธรปากน้ำโพมีแม่น้ำปิงและแม่น้ำน่านขวางกั้นทำให้ประชาชนเกิดความไม่สะดวกในการเดินทางไปติดต่อราชการประกอบกับการแบ่งเขตอำนาจความรับผิดชอบหรือเขตพื้นที่การปกครองให้กับสถานีตำรวจภูธรปากน้ำโพยังไม่เหมาะสมกับสภาพพื้นที่ฉะนั้น เพื่อให้ประชาชนมีความสะดวกและไม่เกิดความสับสนในการติดต่อราชการจึงได้ย้ายสถานที่ทำการไปตั้งอยู่ที่ตำบลบางม่วง และเปลี่ยนชื่อสถานีตำรวจภูธรปากน้ำโพเป็นสถานีตำรวจภูธรบางม่วงเพื่อให้สอดคล้องกับสถานที่ตั้งของสถานีตำรวจภูธรและเปลี่ยนแปลงเขตอำนาจความรับผิดชอบหรือเขตพื้นที่การปกครองเสียใหม่ฉะนั้นอาศัยอำนาจตามความในมาตรา ๖ แห่งพระราชกฤษฎีกาแบ่งส่วนราชการสำนักงานตำรวจแห่งชาติพ.ศ. ๒๕๔๘ กฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติ พ.ศ. ๒๕๔๘ ข้อ ๓จึงออกประกาศกำหนดหน่วยงานและเขตอำนาจความรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้ดังต่อไปนี้ข้อ ๑[๑] ประกาศฉบับนี้ให้มีผลใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิกความในลำดับที่ ๑ และลำดับที่ ๒ในสังกัดตำรวจภูธรจังหวัดนครสวรรค์และความในลำดับที่ ๑๑ในสังกัดตำรวจภูธรจังหวัดสงขลา ของบัญชีท้ายประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจความรับผิดชอบหรือเขตพื้นที่การปกครองของส่วนราชการในสังกัดกองบัญชาการตำรวจนครบาลและตำรวจภูธรภาค๑ ถึง ๙ ฉบับลงวันที่ ๑๐ กันยายน พ.ศ. ๒๕๕๐ และให้ใช้ความตามบัญชีท้ายประกาศนี้แทนข้อ ๓ ให้จัดตั้งสถานีตำรวจภูธรเพิ่มขึ้นใหม่ดังนี้(๑) สถานีตำรวจภูธรหนองปลิง อยู่ในความปกครองของตำรวจภูธรจังหวัดนครสวรรค์ และให้มีเขตอำนาจความรับผิดชอบหรือเขตพื้นที่การปกครองตามบัญชีท้ายประกาศนี้(๒) สถานีตำรวจภูธรคอหงส์ อยู่ในความปกครองของตำรวจภูธรจังหวัดสงขลาและให้มีเขตอำนาจความรับผิดชอบหรือเขตพื้นที่การปกครอง ตามบัญชีท้ายประกาศนี้ประกาศ ณ วันที่ ๓๐ตุลาคม พ.ศ. ๒๕๕๑สมชาย วงศ์สวัสดิ์นายกรัฐมนตรี[เอกสารแนบท้าย]๑.รายชื่อสถานีตำรวจและเขตอำนาจความรับผิดชอบหรือเขตพื้นที่การปกครอง ในสังกัดตำรวจภูธรจังหวัดนครสวรรค์ตำรวจภูธรภาค ๖๒.รายชื่อสถานีตำรวจและเขตอำนาจความรับผิดชอบหรือเขตพื้นที่การปกครอง ในสังกัดตำรวจภูธรจังหวัดสงขลาตำรวจภูธรภาค ๙(ดูข้อมูลจากภาพกฎหมาย)ภูวนนท์/ผู้จัดทำ๒ กันยายน ๒๕๕๓พัสสน/ผู้ตรวจ๒๔ กุมภาพันธ์ ๒๕๕๔[๑]ราชกิจจานุเบกษา เล่ม ๑๒๕/ตอนพิเศษ ๑๙๕ ง/หน้า ๒๗/๒๖ ธันวาคม ๒๕๕๑